《题会稽溪口躬师上人房》
宋代·唐询

溪口相传地最灵，其间风物与人清。钟声夜到江头尽，云气朝人槛外生。

几副轻绡供画笔，一林脩竹寄閒情。闭门终日无尘事，卧看南□自晦明。

作者简介：（1005—1064）宋杭州钱塘人，字彦猷。唐肃子。以父荫为将作监主簿。仁宗天圣中赐进士及第。以吴育荐为御史，后育以宰相贾昌朝与询有亲嫌言为罢御史，遂附昌朝而排抵育。历知归、庐、湖、苏、杭、青等州及江西、福建、江东等路转运使、三司户部判官。英宗朝勾当三班院，判太常，进给事中。好收藏名砚，著有《砚录》。